Document ID: 31987L0481

*****
ΟΔΗΓΙΑ ΤΗΣ ΕΠΙΤΡΟΠΗΣ
της 9ης Σεπτεμβρίου 1987
για την τροποποίηση της οδηγίας 70/458/ΕΟΚ περί εμπορίας σπόρων προς σπορά λαχανικών
(87/481/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά λαχανικών (1), όπως τροποποιήθηκε τελευταία από την οδηγία 87/120/ΕΟΚ της Επιτροπής (2), και ιδίως το άρθρο 40α,
Εκτιμώντας:
ότι, λόγω της εξέλιξης των τεχνικών και επιστημονικών γνώσεων, είναι απαραίτητο να τροποποιηθούν οι διατάξεις που προβλέπονται στο παράρτημα Ι της οδηγίας 70/458/ΕΟΚ όσον αφορά την απομόνωση των καλλιεργειών για την παραγωγή σπόρων προς σπορά σέσκουλων και τεύτλων·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο παράρτημα Ι, η παράγραφος 4 της οδηγίας 70/458/ΕΟΚ τροποποιείται ως εξής:
1. Παρεμβάλλεται το ακόλουθο σημείο:
1.2 // «Α. Beta vulgaris // // 1. Σε σχέση με πηγές γύρεως του είδους Beta που δεν περιλαμβάνονται κατωτέρω // 1 000 μέτρα // 2. Σε σχέση με πηγές γύρεως ποικιλιών του ιδίου υποείδους που ανήκει σε διαφορετική ομάδα ποικιλιών: // // α) για τους βασικούς σπόρους // 1 000 μέτρα // β) για τους πιστοποιημένους σπόρους // 600 μέτρα // 3. Σε σχέση με πηγές γύρεως ποικιλιών του ιδίου υποείδους που ανήκει στην ίδια ομάδα ποικιλιών: // // α) για τους βασικούς σπόρους // 600 μέτρα // β) για τους πιστοποιημένους σπόρους // 300 μέτρα
Οι ομάδες ποικιλιών που αναφέρονται στα σημεία 2 και 3 καθορίζονται σύμφωνα με τη διαδικασία που προβλέπεται στο άρθρο 40α.»
2. Το σημείο Α μετονομάζεται «Αα» και οι λέξεις «Beta και» διαγράφονται όπου εμφαίνονται.
Άρθρο 2
Τα κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία το αργότερο την 1η Ιουλίου 1989. Ενημερώνουν σχετικά αμέσως την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 9 Σεπτεμβρίου 1987.

Labels: 3
17
6